অপরাজিত () হল ২০২২ সালে নির্মিত অনীক দত্ত দ্বারা পরিচালিত ও সহ-লিখিত ভারতীয় বাংলা ভাষার জীবনীমূলক চলচ্চিত্র। ফ্রেন্ডস কমিউনিকেশনের ব্যানারে ছবিটি যৌথভাবে প্রযোজনা করেছেন ফিরদৌসুল হাসান ও প্রবাল হালদার। এটি সত্যজিৎ রায়ের পথের পাঁচালী নির্মাণের উপর ভিত্তি করে তৈরি। চলচ্চিত্রে জীতু কমল অভিনয় করেছেন অপরাজিত রায়-এর ভূমিকায় ও এটি চিত্রগ্রহণ করা হয়েছে একরঙা সাদাকালো রঙে।   পটভূমি  ১৯৫০-এর দশকের মাঝামাঝি সময়ে চলচ্চিত্রটি প্রখ্যাত লেখক বিভূতিবরণ মুখোপাধ্যায়ের লেখা তালপাতার বাঁশী উপন্যাস থেকে অনুপ্রাণিত পথের পদাবলি নামক তার প্রথম পূর্ণ-দৈর্ঘ্যের কাহিনী চিত্র নির্মাণের সময় একজন তরুণ চলচ্চিত্র নির্মাতা অপরাজিত রায়ের যাত্রা ও কঠিন পরিস্থিতির চারপাশে আবর্তিত হয়। চলচ্চিত্রটি বিশ্ব চলচ্চিত্রে আলোড়ন সৃষ্টি করে ও মর্যাদাপূর্ণ কান আন্তর্জাতিক চলচ্চিত্র উৎসবে একটি আন্তর্জাতিক পুরস্কার জিতে।   কুশীলব    সত্যজিৎ রায় ওরফে অপু চরিত্রে জীতু কমল  বিমলা রায়ের চরিত্রে সায়নী ঘোষ  সুবীর মিত্র চরিত্রে দেবাশীষ রায়  চন্দ্রগুপ্ত কিচলু চরিত্রে শোয়েব কবির  দেবাশীষ বর্মনের চরিত্রে ঋত্বিক পুরকাইত  সুনীল চৌধুরীর চরিত্রে শৌনক সামন্ত  সর্বমঙ্গলা চরিত্রে অঞ্জনা বসু  হরিমাধব চরিত্রে সুব্রতভো দত্ত  উমা চরিত্রে অনুশা বিশ্বনাথন  মানিকের চরিত্রে আয়ুষ মুখোপাধ্যায়  ইন্দিরা ঠাকুরের চরিত্রে হারো কুমার গুপ্ত  সুরমা দেবীর চরিত্রে অনসূয়া মজুমদার  সূর্য শঙ্কর চরিত্রে রিশব বসু  বিমান রায়ের চরিত্রে পরাণ বন্দ্যোপাধ্যায়  জওহর কৌলের চরিত্রে বরুন চন্দ   প্রযোজনা  এর চিত্রগ্রহণ শুরু হয় ১২ নভেম্বর ২০২১ তারিখে। ১৫ ডিসেম্বর ২০২১-এ চিত্রগ্রহণ সমাপ্ত করা হয়। চিত্রগ্রহণের স্থানের মধ্যে রয়েছে গ্রামীণ বোলপুর ও কলকাতা।  ছবিটির গবেষণা করেছেন শ্রীপর্ণা মিত্র ও পৃথ্বীরাজ চৌধুরী। প্রস্থেটিক্স ও সাজসজ্জা সোমনাথ কুন্ডু দ্বারা পরিচালিত হয়। পোশাকগুলোর নকশা করেছেন সুচিস্মিতা দাশগুপ্ত। চুলের সজ্জা করেছেন হেমা মুন্সি। প্রযোজনা শৈলীর কাজ করেছেন আনন্দ আধ্যা। ছবির রঙের কাজ করেন সৌমিত্র সরকার। ছবির শব্দ মিশ্রণ ও আয়ত্ত করেছেন তীর্থঙ্কর মজুমদার। ছবিটির নির্বাহী প্রযোজক সৌনক ব্যানার্জি।   মুক্তি  পহেলা বৈশাখ উপলক্ষে ১৫ এপ্রিল ২০২২-এ ছবিটির টিজার প্রকাশ করা হয়। ছবিটির ট্রেলার ২৩ এপ্রিল ২০২২-এ সত্যজিৎ রায়ের ৩০তম মৃত্যুবার্ষিকীতে প্রকাশ করা হয়েছিল।  সত্যজিৎ রায়ের ১০১তম জন্মবার্ষিকী উপলক্ষে ভারতের সরকারের তথ্য ও সম্প্রচার মন্ত্রক কর্তৃক আয়োজিত চলচ্চিত্রটির একটি বিশেষ প্রদর্শনীতে ২ মে ২০২২ তারিখে ভারতীয় চলচ্চিত্রের জাতীয় জাদুঘরে ছবিটির প্রিমিয়ার করা হয়েছিল। এটি ১৩ মে ২০২২-এ প্রেক্ষাগৃহে মুক্তি পায়। কলকাতা শহরের ৬৫টি সিনেমা হলে এখন চলচ্চিত্র প্রদর্শিত হচ্ছে।   বক্স অফিস  ১৯ মে পর্যন্ত চলচ্চিত্রটি ১ কোটি ৫৪ লাখ ভারতীয় টাকা আয় করেছে। চারদিন পরে চলচ্চিত্রের আয় দাঁড়ায় ১ কোটি ৮৬ লাখ টাকা। ২৪ মে তারিখে জানা যায় চলচ্চিত্রের আয় এসে দাঁড়িয়েছে ওম২ কোটি ৪৮ লাখ টাকা। দ্বিতীয় সপ্তাহের শনিবার থেকে পরের শনিবার পর্যন্ত চলচ্চিত্রটি আরো ৪৩ লাখ টাকা আয় করে।   সঙ্গীত    অভ্যর্থনা  শ্যাম বেনেগল অপরাজিত রায়ের চরিত্রে জীতু কমলের অভিনয় ও চলচ্চিত্রশৈলীর প্রশংসা করেন। মিড ডে-এর মায়াঙ্ক শেখর লিখেছেন যে এটি একটি চলচ্চিত্র নির্মাণে চিত্রিত সেরা চলচ্চিত্র। সন্দীপ রায় চলচ্চিত্রের বেশ প্রশংসা করেন এবং তিনি অপরাজিত ছবিতে তাঁর বাবার চরিত্রায়ন দেখে আবেগতাড়িত হয়ে পড়েন। তসলিমা নাসরিন চলচ্চিত্র সম্পর্কে মন্তব্য করেন, "সত্যজিতের নাম বদলে অপরাজিত রাখতে হয়, এটি বড় বেদনার"। যদিও অভিযোগ উঠেছে যে চলচ্চিত্রের কিছু দৃশ্য ভুলভাবে উপস্থাপন করা হয়েছে।   তথ্যসূত্র    বহিঃসংযোগ     বিষয়শ্রেণী:২০২০-এর দশকের বাংলা ভাষার চলচ্চিত্র বিষয়শ্রেণী:বাংলা ভাষার চলচ্চিত্র বিষয়শ্রেণী:ভারতীয় সাদাকালো চলচ্চিত্র বিষয়শ্রেণী:২০২২-এর চলচ্চিত্র বিষয়শ্রেণী:দেবজ্যোতি মিশ্র সুরারোপিত চলচ্চিত্র বিষয়শ্রেণী:বাংলা ভাষার ভারতীয় চলচ্চিত্র বিষয়শ্রেণী:চলচ্চিত্রনির্মাণ সম্পর্কে চলচ্চিত্র বিষয়শ্রেণী:ফ্রেন্ডস কমিউনিকেশনের চলচ্চিত্র বিষয়শ্রেণী:সত্যজিৎ রায়ের সাংস্কৃতিক চিত্রায়ণ বিষয়শ্রেণী:অনীক দত্ত পরিচালিত চলচ্চিত্র